Diari Oficial de la Generalitat Valenciana


Sumari del DOGV 9092, del 25-05-2021 (2021/5527)

RESOLUCIÓ de 14 de maig de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'immoble situat en l'avinguda Nou d'octubre, núm. 7, de Sagunt, realitzada per l'ajuntament d'aquest municipi per a destinar-lo a centre de dia per a persones majors dependents i ampliació del CEAM de Port de Sagunt.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5527


Data del document
:   14-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de maig de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'immoble situat en l'avinguda Nou d'octubre, núm. 7, de Sagunt, realitzada per l'ajuntament d'aquest municipi per a destinar-lo a centre de dia per a persones majors dependents i ampliació del CEAM de Port de Sagunt. [2021/5527]  
  
L'Ajuntament de Sagunt, en l'Acord plenari de 30 d'abril de 2019, va acordar la cessió gratuïta en la Generalitat de l'immoble situat en l'avinguda Nou d'octubre, núm. 7, de Sagunt, per a destinar-lo a centre de dia per a persones majors dependents i ampliació del CEAM de Port de Sagunt.  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 7 d'abril de 2021, es van iniciar els tràmits legals oportuns per a l'acceptació de la cessió.  
La cessió s'efectua de conformitat amb el que disposa l'article 37 de la Llei 14/2003, de 10 d'abril, de patrimoni de la Generalitat i la disposició addicional onzena de la mateixa llei que regula la mutació demanial.  
  
Segons l'esmentat article 37 «Les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li'n la titularitat quan resulte necessari per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que en van motivar la mutació i, per tant, conserva el seu caràcter demanial. Si el bé o dret no es destinara a l'ús o servei públic o deixara de destinar-s'hi posteriorment, revertirà a l'administració transmissora, i s'integrarà en un patrimoni amb totes les seues pertinences i accessions».  
L'article 44 de la Llei 14/2003 estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c d'aquesta Llei 14/2003 indica que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afectat al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en correspon l'administració, defensa i conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de Sagunt de l'immoble situat en l'avinguda Nou d'octubre, núm. 7, de la localitat esmentada, amb una superfície de solar de 2.392 m² i construïda de 3.879 m² que limita: nord, avinguda Nou d'octubre; est, Església la Nostra Senyora de Begoña; sud i oest, finca de la qual se segrega.  
  
Consta inscrita en el Registre de la Propietat de Sagunt 1, en el tom 2907, llibre 1007, foli 76, finca 75985, inscripció 1a.  
Referència cadastral: 0759859UP7928X8200DI  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió acordada per l'Ajuntament de Sagunt es realitza amb la condició de destinar l'immoble a centre de dia per a persones majors dependents i ampliació del CEAM de Port de Sagunt, i ha d'implantar-se el destí que motiva la mutació en el termini de cinc anys des de la notificació d'aquesta resolució i mantindre el destí durant els trenta anys següents.  
  
Tercer  
En cas d'incompliment de les finalitats per a les quals se cedeix la parcel·la, una vegada sol·licitada la reversió per part de l'Ajuntament i remesa com a sol·licitud de reversió a la Conselleria competent en matèria de patrimoni, aquesta tramitarà l'expedient corresponent d'acord amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, en el seu cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Quart  
L'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives a la qual correspon les competències demanials sobre aquest, incloses l'administració, defensa i conservació, sense perjudici d'una adscripció posterior a l'IVASS, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar aquesta resolució a l'Ajuntament cedent així com a la Vicepresidència i Conselleria d'Igualtat i Polítiques Inclusives i procedir-ne a la publicació en el Diari Oficial de la Generalitat Valenciana, en compliment del que disposa l'article 44 de la llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que disposa l'article 44 de l'esmentada Llei 29/1998.  
  
  
València, 14 de maig de 2021.- El conseller d'Hisenda i Model Econòmic: Vicent Soler i Marco.